**KONKURRANSEGRUNNLAG**

Anskaffelse av

multifunksjonsmaskiner

ÅPEN ANBUDSKONKURRANSE

SAKSNUMMER: 22/529

Innholdsfortegnelse

[1 TILBUDSINNBYDELSE 3](#_Toc122332598)

[1.1 Innledning 3](#_Toc122332599)

[1.2 Oppdragsgiver 3](#_Toc122332600)

[1.2.1 Samarbeidspartnere 4](#_Toc122332601)

[1.3 Samkjøpsavtalen 5](#_Toc122332602)

[1.3.1 Formål 5](#_Toc122332603)

[1.3.2 Omfang 5](#_Toc122332604)

[1.4 Proveny 6](#_Toc122332605)

[1.5 Anskaffelsesedokumenter 6](#_Toc122332606)

[1.6 Tentativ fremdriftsplan for anskaffelsesprosessen 7](#_Toc122332607)

[2 KONTRAKT 8](#_Toc122332608)

[2.1 Kontraktstype 8](#_Toc122332609)

[2.2 Kontraktsperiode 8](#_Toc122332610)

[2.3 Kontraktsbestemmelser 8](#_Toc122332611)

[3 REGLER FOR GJENNOMFØRING AV KONKURRANSEN 9](#_Toc122332612)

[3.1 Prosedyre 9](#_Toc122332613)

[3.2 Tilbudsbefaring/tilbudskonferanse 9](#_Toc122332614)

[3.3 Tilbudsfrist 9](#_Toc122332615)

[3.4 Innlevering av tilbud og vedståelsesfrist 9](#_Toc122332616)

[3.5 Deltilbud 9](#_Toc122332617)

[3.6 Alternative tilbud og minstekrav 9](#_Toc122332618)

[3.7 Taushetsplikt 10](#_Toc122332619)

[3.8 Offentlighet 10](#_Toc122332620)

[3.9 Personopplysninger 10](#_Toc122332621)

[3.10 Avvik 10](#_Toc122332622)

[3.11 Rettelser, suppleringer eller endring av konkurransegrunnlaget 11](#_Toc122332623)

[3.12 Tilleggsopplysninger 11](#_Toc122332624)

[4 KRAV TIL LEVERANDØRENE 12](#_Toc122332625)

[4.1 Generelt om kvalifikasjonskrav 12](#_Toc122332626)

[4.2 Kvalifikasjonskrav 12](#_Toc122332627)

[4.2.1 Krav knyttet til leverandørens registrering, autorisasjoner mv. 13](#_Toc122332628)

[4.2.2 Krav knyttet til leverandørens økonomiske og finansielle kapasitet 13](#_Toc122332629)

[4.2.3 Krav knyttet til leverandørens tekniske og faglige kvalifikasjoner 13](#_Toc122332630)

[4.3 Andre krav 15](#_Toc122332631)

[4.3.1 Nasjonale avvisningsgrunner 15](#_Toc122332632)

[4.3.2 Skatteattest 16](#_Toc122332633)

[5 OPPDRAGSGIVERS BEHANDLING AV TILBUDENE 17](#_Toc122332634)

[5.1 Tildelingskriteriene 17](#_Toc122332635)

[5.2 Grunnlag for evaluering 18](#_Toc122332636)

[5.2.1 Tildelingskriteriet «Pris» 18](#_Toc122332637)

[5.2.2 Tildelingskriteriet «Kvalitet – drivere» 18](#_Toc122332638)

[5.2.3 Tildelingskriteriet «Kvalitet – oppdragsforståelse» 19](#_Toc122332639)

[5.2.4 Tildelingskriteriet «Kvalitet – service» 19](#_Toc122332640)

[5.2.5 Tildelingskriteriet «Miljø – tonerkassetter» 19](#_Toc122332641)

[5.2.6 Tildelingskriteriet «Miljø – sirkulær forvaltning» 20](#_Toc122332642)

[5.3 Vektingsmodell 20](#_Toc122332643)

[5.4 Tildeling av kontrakt, begrunnelse og karensperiode 20](#_Toc122332644)

[6 SJEKKLISTE OG ØNSKET PRESENTASJONSFORM 21](#_Toc122332645)

[7 VEDLEGG 22](#_Toc122332646)

# TILBUDSINNBYDELSE

## Innledning


Oslo kommune ved Utviklings- og kompetanseetaten, avdeling for innkjøpstjenester (heretter kalt Oppdragsgiver) inviterer til åpen anbudskonkurranse i forbindelse med inngåelse av rammeavtale for leie/leasing av multifunksjonsmaskiner.

## Oppdragsgiver

Oslo kommune er en av Norges største arbeidsgivere med ca. 50 000 ansatte og et årsbudsjett på ca. 52 milliarder kroner.

Utviklings- og kompetanseetaten, avdeling for innkjøpstjenester, har fått delegert myndighet til å inngå konsernovergripende rammeavtaler (heretter kalt samkjøpsavtaler) som i utgangspunktet forplikter alle kommunens virksomheter. Se organisasjonskartet under for oversikt over virksomhetene i Oslo kommune.

Avdeling for innkjøpstjenester vil stå for både gjennomføringen av denne konkurransen og oppfølgingen av den samkjøpsavtalen som inngås for Oslo kommunes virksomheter. Den enkelte virksomhet gjør selv de bestillinger/avrop den har behov for på området avtalen dekker.



### Samarbeidspartnere

Oppdragsgiver gjennomfører anskaffelsen på vegne av samarbeidende virksomheter i tillegg til Oslo kommune.

Følgende virksomheter samarbeider med Oslo kommune om denne anskaffelsen:

|  |  |
| --- | --- |
| **SAMARBEIDSPART** | **TILTREDELSE**  (dato/opsjon) |
| Aksjeselskaper eid av Oslo kommune | |
| Oslo Produksjon & Tjenester AS (OPT) | 2. april 2023 |
| OsloKollega Gruppen AS | 19. mai 2025\* |

\* OsloKollega Gruppen AS har pågående leieavtaler per i dag. De kan tiltre tidligere dersom valgt leverandør ønsker å kjøpe dem ut at eksisterende leieavtaler.

Hver samarbeidspart vil signere egen kontrakt med den leverandør som velges av Oslo kommune, og ha ansvar for oppfølging av egen kontrakt gjennom hele kontraktsperioden.

## Samkjøpsavtalen

### Formål

Inngåelse av samkjøpsavtaler skal bidra til at Oppdragsgiver når sitt mål om å utnytte sine stordriftsfordeler ved å effektivisere og standardisere kommunens anskaffelser. Avtaleområdet er valgt ut på bakgrunn av muligheten for å nå dette målet.

Samkjøpsavtalen for multifunksjonsmaskiner skal dekke Oppdragsgivers behov for utskrift, kopi og skanning til e-post. Avtalen gjelder leie/operasjonell leasing av multifunksjonsmaskiner.

Behovet for multifunksjonsmaskiner i kommunen varierer fra små kontorer som har behov for en enkel bordmodell, til store skoler som har behov for større maskiner med etterbehandling.

Oslo kommune ønsker tilbud på leie/leasingavtaler med varighet på henholdsvis 24 og 36 måneder. Det kan tilbys både brukte og nye maskiner på avtalene.

Den enkelte virksomhet skal ha opsjon på å kunne forlenge leie-/leasingavtalen.

Oslo kommune vurderer alternativer til leie/leasingavtale for multifunksjonsmaskiner i fremtiden. Det legges derfor opp til en fleksibel kontraktsperiode, se punkt 2.2.

### Omfang

Samkjøpsavtalen skal dekke behovet for utskrift, kopi og skanning til e-post som de ulike virksomhetene har i sin daglige drift. Ved inngåelse av leie-/leasingavtale blir Leverandøren også forpliktet til å utføre all nødvendig service på maskinene gjennom avtaleperioden.

Samkjøpsavtalen har en årlig estimert verdi på 11,655 millioner kroner for alle omfattede virksomheter.

Estimert årlig verdi for den enkelte samarbeidspart fremgår av tabellen under.

|  |  |
| --- | --- |
| **SAMARBEIDSPART** | **ESTIMERT ÅRLIG VERDI**  (kr. ekskl. MVA) |
| Kommuner | |
| Oslo kommune | 11 500 000,- |
| Aksjeselskaper eid av Oslo kommune | |
| Oslo Produksjon & Tjenester AS (OPT) | 120 000,- |
| OsloKollega Gruppen AS | 35 000,- |

Oppdragsgiver gjør oppmerksom på at estimatet er basert på historiske data og at det er et estimat på hva man tror vil bli brukt på kommende avtale.

Denne rammeavtalen er gyldig inntil en maksimal verdi på 93,2 MNOK for alle omfattede virksomheter.

Estimatet er kun retningsgivende og innebærer ingen forpliktelse for Oppdragsgiver.

## Proveny

Oslo kommune har aktivitetsbasert finansiering for å dekke interne kostnader ved forvaltning av kommunens samkjøpsportefølje (proveny). Som følge av dette skal leverandørene betale 1,0 % av all omsetningen til Oppdragsgiver, se også samkjøpsavtalens punkt 11.

Oslo kommune gjør oppmerksom på at proveny gjelder for alle avropskontrakter som er inngått på samkjøpsavtalen, også der hvor avropskontraktens varighet går utover samkjøpsavtalens varighet.

Kravet om proveny gjelder også for avrop foretatt av Oslo kommunes samarbeidspartnere. Provenyet fra samarbeidspartnere skal innbetales til Oslo kommune.

## Anskaffelsesedokumenter

Anskaffelsesdokumentene er delt inn i to deler:

* **DEL I:** Administrative bestemmelser/betingelser for konkurransen (konkurransegrunnlag med vedlegg)

Vedlegg 1: Veiledning for sladding av tilbud

Vedlegg 2: Forpliktelseserklæring

* **DEL II:** Avtaledokument for samkjøpsavtale inkl. kontraktsvilkår for leie og service, samt avropskontrakt (Kontraktsgrunnlag med bilag)

Bilag 1: Oppdragsgivers behovsbeskrivelse og kravspesifikasjon

Bilag 2: Leverandørens besvarelse av behovsbeskrivelse og kravspesifikasjon

Bilag 3: Pris- og produktskjema

Bilag 4: Mal Tertialrapportering

Bilag 5: Svarskjema kvalifikasjonskrav Ansvarlig næringsliv

Bilag 6: Eventuelle rettelser og spørsmål/svar fra konkurransen

## Tentativ fremdriftsplan for anskaffelsesprosessen

|  |  |
| --- | --- |
| **Planlagt uke** | **Aktivitet** |
| 5 | Tilbudsfrist |
| 5 til 8 | Vurdering av kvalifikasjoner og evaluering av tilbud |
| 8 | Utsendelse av tildelingsbrev |
| 9 og 10 | Karensperiode |
| 10 | Kontraktsinngåelse |
| 2. april 2023 | Oppstart av kontrakt |

# KONTRAKT

## Kontraktstype

Avtaleforholdet vil bli regulert av avtaledokument for samkjøpsavtale (samkjøpsavtalen), kontraktsvilkår for leie- og service for multifunksjonsmaskiner, samt tilhørende avropskontrakt og bilag, jf. punkt 1.5. Oppdragsgiver anbefaler leverandørene å sette seg grundig inn i kontrakten og bilagene.

Oppdragsgiver har til hensikt å inngå rammeavtale med én leverandør.

## Kontraktsperiode

Samkjøpsavtalens varighet er ett – 1 – år fra 02.04.2023. For avtalen gjelder opsjon for Oppdragsgiver til å forlenge avtalen med inntil 1+ 1+1 år på uendrede vilkår.

## Kontraktsbestemmelser

Oppdragsgiver ønsker å gjøre leverandørene særlig oppmerksomme på følgende punkter:

* Samkjøpsavtale:
  + Punkt 6.4.1: Krav til transport i kontraktsperioden

# REGLER FOR GJENNOMFØRING AV KONKURRANSEN

## Prosedyre

Konkurransen gjennomføres i henhold til lov av 17. juni 2016 nr. 73 om offentlige anskaffelser (LOA) og forskrift om offentlige anskaffelser av 12. august 2016 nr. 974 (FOA) del I og III, samt de bestemmelser som følger av dette konkurransegrunnlaget.

Konkurransen gjennomføres som åpen anbudskonkurranse. Ved denne prosedyreformen kan alle interesserte leverandører levere tilbud. Forhandlinger er ikke tillatt.

## Tilbudsbefaring/tilbudskonferanse

Det vil i denne konkurranse ikke bli avholdt tilbudsbefaring/tilbudskonferanse.

## Tilbudsfrist

Frist for innlevering av tilbud fremgår av Doffin/TED.

## Innlevering av tilbud og vedståelsesfrist

Tilbudet skal leveres via KGV og skal være på norsk. Tilbudet skal være skriftlig og bindende.

Leverandøren er bundet av tilbudet i 3 måneder etter frist for innlevering av tilbud.

Se invitasjonsbrevet i KGV for ytterligere detaljer knyttet til innlevering av tilbud.

## Deltilbud

Det er ikke adgang til å gi tilbud på deler av oppdraget.

## Alternative tilbud og minstekrav

Det er ikke adgang til å gi alternative tilbud.

## Taushetsplikt

Oppdragsgiver og dennes ansatte plikter å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde, jf. forvaltningsloven § 13.

Det forutsettes at leverandør som leverer tilbud i konkurransen ved dette også samtykker i at medlemmer av bydelsutvalget kan gis innsyn i eventuelle avtaler leverandøren inngår med den respektive bydel. Eventuelt innsyn i taushetsbelagte opplysninger vil bli avgitt i lukket møte, der de som gis innsyn har underskrevet taushetserklæring i forhold til forvaltningslovens bestemmelser om taushetsbelagte opplysninger.

## Offentlighet

Leverandørene bes levere en utgave av tilbudet hvor det som leverandøren mener er forretningshemmeligheter er sladdet. Ved begjæring om innsyn, skal Oppdragsgiver uavhengig av dette vurdere hvorvidt opplysningene er av en slik art at Oppdragsgiver plikter å unnta dem fra offentlighet.

Oppdragsgiver henviser til vedlegg 1 for nærmere veiledning om sladding av tilbud.

## Personopplysninger

Dersom personopplysninger, for eksempel navn på tilbudte ressurser, CV-er eller liknende, leveres inn som en del av tilbudet blir Oppdragsgiver å anse som behandlingsansvarlig for disse opplysningene etter mottak. Personopplysningene vil kun benyttes i forbindelse med gjennomføring av anskaffelsen og eventuelt i kontraktsoppfølgingen dersom leverandøren tildeles kontrakt.

Som offentlig virksomhet er Oppdragsgiver forpliktet til å holde arkiv, jf. arkivloven § 6. Arkivplikten innebærer at opplysninger ikke kan tilintetgjøres uten at det foreligger hjemmel for kassasjon i eller i medhold av arkivloven. GDPR innebærer at arkivlovens regler om bevaring vil gå foran retten til sletting, jf. GDPR art. 17. Det gjøres oppmerksom på at personopplysninger som leveres inn som en del av tilbudet vil arkiveres i samsvar med gjeldende regler.

## Avvik

Det er ikke anledning til å ha vesentlige avvik fra anskaffelsesdokumentene. Tilbud som inneholder vesentlige avvik vil bli avvist.

Andre avvik skal være presise og entydige, slik at Oppdragsgiver kan vurdere og prise disse uten kontakt med leverandøren. Avvik skal klart fremgå avtilbudsbrevet med henvisning til hvor i tilbudet avvik framkommer (sidetall og punktnummer).

Leverandørens henvisning til standardiserte leveringsvilkår eller lignende vil bli betraktet som avvik fra anskaffelsesdokumentene dersom de avviker fra foreliggende konkurranse- eller kontraktsbestemmelser.

## Rettelser, suppleringer eller endring av konkurransegrunnlaget

Innen tilbudsfristens utløp har Oppdragsgiver rett til å foreta rettelser, suppleringer eller endringer av konkurransegrunnlaget som ikke er av vesentlig karakter.Eventuelle rettelser, suppleringer eller endringer vil kunngjøres gjennom KGV.

## Tilleggsopplysninger

Dersom leverandøren finner at konkurransegrunnlaget ikke gir tilstrekkelig veiledning, kan det skriftlig bes om tilleggsopplysninger gjennom meldingsfunksjonen i KGV.

Dersom det oppdages feil i konkurransegrunnlaget, bes det om at dette formidles skriftlig gjennom meldingsfunksjonen i KGV.

Det gjøres oppmerksom på at spørsmål som kommer inn i perioden 23. desember – 1. januar først vil bli besvart etter 2. januar grunnet ferieavvikling.

Det oppfordres til at spørsmål til konkurransegrunnlaget rettes til Oppdragsgiver senest 8 dager før utløpet av tilbudsfristen.

# KRAV TIL LEVERANDØRENE

## Generelt om kvalifikasjonskrav

Leverandørens kvalifikasjoner vil bli vurdert ut fra innlevert egenerklæringsskjema (ESPD), og eventuell dokumentasjon. ESPD-skjemaet finnes i KGV-verktøyet.

ESPD-skjemaet er foreløpig dokumentasjon på følgende:

* at det ikke foreligger grunner for avvisning hos leverandøren, herunder også rent nasjonale avvisningsgrunner, jf. punkt 4.3.1.
* at leverandøren oppfyller kvalifikasjonskravene

Oppdragsgiver kan på ethvert tidspunkt i konkurransen be leverandørene levere alle eller deler av dokumentasjonsbevisene dersom det er nødvendig for å sikre at konkurransen gjennomføres på riktig måte.

For nedenstående kvalifikasjonskrav ber Oppdragsgiver om at Leverandøren ved innlevering av tilbud ***leverer dokumentasjon på at følgende krav er oppfylt***.

* Krav knyttet til leverandørens registrering, autorisasjoner mv.
* Krav knyttet til leverandørens økonomiske og finansielle kapasitet
* Krav knyttet til leverandørens tekniske og faglige kvalifikasjon.

Se punktene 4.2.1-4.2.3 for nærmere beskrivelse av kvalifikasjonskravene.

Dersom leverandøren støtter seg på andre foretaks kapasitet for å oppfylle kvalifikasjonskravene, må de andre foretakene samtidig levere inn egne ESPD-skjema og eventuell tilhørende dokumentasjon på oppfyllelse av kvalifikasjonskrav. I tillegg skal det vedlegges forpliktelseserklæring (vedlegg 2) fra de aktuelle foretakene om at leverandøren har rådighet over de nødvendige ressursene.

Dersom leverandøren benytter seg av underleverandører, eksempelvis finansieringsselskap, skal dette fremgå av ESPD-skjemaet.

## Kvalifikasjonskrav

* Leverandørens kvalifikasjoner vil bli vurdert ut fra nedenstående fastsatte kvalifikasjonskrav.

### Krav knyttet til leverandørens registrering, autorisasjoner mv.

| **Krav** | **Dokumentasjonskrav** |
| --- | --- |
| Leverandøren skal være et lovlig etablert foretak | Norske selskaper: Firmaattest  Utenlandske selskaper: Godtgjørelse på at selskapet er registrert i bransjeregister eller foretaksregister som foreskrevet i lovgivningen i det land hvor leverandøren er etablert. |

### Krav knyttet til leverandørens økonomiske og finansielle kapasitet

| **Krav** | **Dokumentasjonskrav** |
| --- | --- |
| Leverandøren skal ha tilstrekkelig økonomisk og finansiell kapasitet til å kunne oppfylle kontrakten. | Foretakets siste årsregnskap inklusive noter, styrets årsberetning og revisjonsberetning, samt nyere opplysninger som har relevans for foretakets regnskapstall.  Oppdragsgiver forbeholder seg retten til å innhente kredittvurdering på eget initiativ. |

Dersom leverandøren har saklig grunn (f. eks. nystartet bedrift) til ikke å fremlegge den dokumentasjonen Oppdragsgiver har krevd, kan han dokumentere sin økonomiske og finansielle kapasitet med ethvert annet dokument som Oppdragsgiver anser egnet.

### Krav knyttet til leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
| Leverandøren skal ha god erfaring fra tilsvarende oppdrag.  Med tilsvarende oppdrag menes oppdrag med stort antall leveringspunkter og lignende totalomfang. | Kort beskrivelse av de viktigste leveranser de siste tre år, herunder opplysninger om kontraktens verdi, kontraktsperiode, antall leveringspunkter samt navn på oppdragsgiver og en beskrivelse av oppdragets innhold. |
| ­­­­Leverandøren skal ha tilstrekkelig kapasitet til å gjennomføre kontrakten. | En beskrivelse av relevante ressurser som leverandøren råder over for gjennomføring av kontrakten. |
| Det kreves at leverandøren har iverksatt miljøledelsestiltak som sikrer at leverandøren er egnet til å oppfylle kontraktens miljøbestemmelser (se samkjøpsavtalen punkt 6.4).  Med dette menes at leverandøren har metoder for å arbeide aktivt og systematisk med å redusere negativ miljøpåvirkning fra virksomhet knyttet til utførelsen av denne kontrakt. | En beskrivelse av leverandørens miljøledelsestiltak. Dersom leverandøren har attester fra uavhengige organer som dokumenterer miljøledelsessystemet, kan disse fremlegges som dokumentasjon.  Det vises i denne forbindelse til EU-ordningen for Miljøstyring og miljørevisjon (EMAS), andre anerkjente miljøledelsessystemer i forordning [(EF) nr. 1221/2009](https://lovdata.no/pro/#reference/eu/32009r1221) artikkel 45 som Miljøfyrtårn eller tilsvarende, og andre miljøledelsesstandarder  basert på relevante europeiske eller internasjonale standarder fra akkrediterte organer som ISO 14001 eller tilsvarende. |
| Leverandøren skal ha implementert tiltak og systemer som sikrer at leverandøren er egnet til å oppfylle kontraktskrav til aktsomhetsvurderinger for ansvarlig næringsliv i samkjøpsavtalen punkt 6.5.  Med dette menes at Leverandøren har implementert tiltak og systemer som brukes i leverandørens arbeid for å ivareta grunnleggende menneske- og arbeidstakerrettigheter og miljøet, samt unngå korrupsjon, i egen virksomhet og i leverandørkjeden. | En beskrivelse av Leverandørens systemer for å arbeide med aktsomhetsvurderinger i henhold til FNs veiledende prinsipper for næringsliv og menneskerettigheter (UNGP) og OECDs retningslinjer for flernasjonale selskaper. Dokumentasjonen skal inneholde:  o Policy/retningslinjer eller tilsvarende dokument som forplikter Leverandøren til å gjøre aktsomhetsvurderinger for ansvarlig næringsliv.  o Beskrivelser av Leverandørens prosesser og rutiner for hvordan virksomheten jobber med aktsomhetsvurderinger.  o Retningslinjer for etisk handel (Code of Conduct (CoC)/Supplier Code of Conduct), eller tilsvarende dokument for sine leverandører/ underleverandører/ leverandørkjeden, som ivaretar oppdragsgivers kontraktsvilkår. Dette skal kun leveres hvis det benyttes underleverandører.  o Beskrivelse av hvordan Leverandøren vil innhente og vedlikeholde oversikt over opprinnelsesland og produksjonssteder for varene i denne kontrakt. Dette skal kun leveres hvis anskaffelsen omfatter varer.  Det oppfordres til å benytte Bilag 5 Svarskjema kvalifikasjonskrav Ansvarlig næringsliv for å besvare dette kvalifikasjonskravet. |

Leverandørene gjøres oppmerksom på følgende bestemmelse i forskrift om offentlige anskaffelser § 16-10, 5. ledd:

*«Dersom en leverandør støtter seg på kapasiteten til andre virksomheter for å oppfylle kravene til utdanning og faglige kvalifikasjoner, jf. § 16-6 første ledd bokstav f, eller kravene til relevant faglig erfaring, skal disse virksomhetene utføre tjenestene eller bygge- og anleggsarbeidene som krever slike kvalifikasjoner.»*

## Andre krav

### Nasjonale avvisningsgrunner

I henhold til ESPD-skjemaet del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i Oppdragsgiverens medlemsstat». Det norske anskaffelsesregelverket går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. I denne konkurransen gjelder alle avvisningsgrunnene som følger av FOA § 24-2. Dette inkluderer også de rent nasjonale avvisningsgrunnene.

Følgende avvisningsgrunner er rent nasjonale:

1. Av FOA § 24-2 følger at «oppdragsgiveren skal også avvise en leverandør når han er kjent med at leverandøren er rettskraftig dømt eller har vedtatt et forelegg for følgende straffbare forhold:
2. deltakelse i en kriminell organisasjon
3. korrupsjon
4. bedrageri
5. terrorhandlinger eller straffbare handlinger med forbindelse til terroraktivitet
6. hvitvasking av penger eller finansiering av terrorisme
7. barnearbeid og andre former for menneskehandel.

Kravet til at Oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

1. Av FOA 24-2(3) bokstav i følger at «Oppdragiveren kan avvise en leverandør […] når oppdragsgiveren kan dokumentere at leverandøren for øvrig har begått alvorlige feil som medfører tvil om hans yrkesmessige integritet.»

Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

### Skatteattest

Oppdragsgiver vil kreve at valgte leverandør(er) leverer skatteattest for merverdiavgift og skatteattest for skatt. Dette gjelder bare norske leverandører, jf. FOA § 7-2 (1).

Skatteattesten skal ikke være eldre enn 6 måneder regnet fra fristen for å levere forespørsel om å delta i konkurransen eller tilbud.

Oppdragsgiver forbeholder seg retten til å avvise leverandører som ikke har oppfylt sine forpliktelser til å betale skatter og avgifter slik dette fremgår av forskrift om offentlige anskaffelser.

Dersom leverandøren har fått betalingsutsettelse, må dette legges ved som tilleggsinformasjon til skatteattesten.

# OPPDRAGSGIVERS BEHANDLING AV TILBUDENE

## Tildelingskriteriene

Tildelingen skjer på basis av hvilket tilbud som har det beste forholdet mellom pris og kvalitet, basert på følgende kriterier:

|  |  |  |  |
| --- | --- | --- | --- |
| **Type**  **kriterium** | **Kriterium** | **Vekt** | **Dokumentasjonskrav** |
| Pris | **Lavest pris**  Prisen vil bli evaluert slik det fremgår av vedlagte Bilag 3 Pris- og produktskjema. Det legges til grunn en samlet evalueringspris for leie/leasing og servicekostnader for de ulike maskinmodeller, vektet i tråd med det som fremgår av prisskjemaet. | 40 % | Utfylt prisskjema |
| Kvalitet | **Drivere**  jf. krav nr. 4.6.1 | 3 % | Besvarelse av nevnte krav i Bilag 2, Leverandørens besvarelse. |
| Kvalitet | **Oppdragsforståelse**  jf. krav nr. 4.6.2 | 9 % | Besvarelse av nevnte krav i Bilag 2, Leverandørens besvarelse. |
| Kvalitet | **Service**  jf. krav nr. 4.6.3 | 18 % | Besvarelse av nevnte krav i Bilag 2, Leverandørens besvarelse. |
| Miljø | **Tonerkassetter og ombruk/refabrikering**  Tonerkassetters design for ombruk/refabrikering, jf. krav nr. 4.6.4  Returordning tilrettelagt for ombruk/refabrikering av tonerkassetter, jf. krav nr. 4.6.5  Multifunksjonsmaskiner som kan benytte ombrukte/refabrikerte tonerkassetter, jf. krav nr. 4.6.6 | 20 % | Besvarelse av nevnte krav i Bilag 2, Leverandørens besvarelse. |
| Miljø | **Leverandørens arbeid med sirkulær forvaltning av egen utstyrspark**  jf. krav nr. 4.6.7 | 10 % | Besvarelse av nevnte krav i Bilag 2, Leverandørens besvarelse. |

## Grunnlag for evaluering

### Tildelingskriteriet «Pris»

Leverandøren skal i Bilag 3 Pris- og produktskjema angi leiepris per måned ved 24 måneders leieavtale og 36 måneders leieavtale for komplett multifunksjonsmaskin i henhold til kravspesifikasjon, pris for eventuelt nødvendig ekstrautstyr, pris for serviceavtale (pris per klikk), samt pris for etterbehandlingsmoduler og tilleggsutstyr for de modellene hvor dette er etterspurt. Prisene vil multipliseres med antall som oppgitt i prisskjema til en totalpris for den enkelte prislinje. Deretter vil totalprisen multipliseres med vekten for den enkelte modell for å få en pris til evaluering. Deretter vil summene til evaluering summeres til en totalpris til evaluering. Leverandøren som har den laveste totalprisen til evaluering får 10 poeng. Øvrige tilbud gis poeng lineært i forhold til laveste totalpris til evaluering. Dersom det viser seg å være med enn 75 % avvik mellom laveste og høyeste totalpris til evaluering vil en hybridmodell legges til grunn ved beregning av poeng på priskriteriet.

Taktisk prising av produkter og ytelser er ikke tillatt i konkurransen. Taktisk prisede tilbud vil bli avvist.

Taktisk prising defineres som tilfeller hvor Leverandører bevisst utnytter feil og svakheter i konkurranse- og kontraktgrunnlaget for å oppnå større fortjeneste, herunder uforholdsmessige høye priser for produkter og ytelser som ikke direkte har vært gjenstand for evaluering.

### Tildelingskriteriet «Kvalitet – drivere»

For Oppdragsgiver det ønskelig at driverens navngivning når innlagt på serveren inneholder versjonsnummer. Dette for å gi en enkel oversikt for Oppdragsgiver.

Besvarelser som oppfyller dette kriteriet vil oppnå 10 poeng. Besvarelser som ikke oppfyller dette kriteriet vil få 0 poeng.

### Tildelingskriteriet «Kvalitet – oppdragsforståelse»

Oppdragsgiver har behov for en leverandør med god oppdragsforståelse når det gjelder gjennomføring av avrop.

Oppdragsgiver har behov for en leverandør som fungerer som en rådgivende part utover de minimumskrav som er stilt. Videre at leverandøren bidrar til at den enkelte virksomhet sikres gode og kostnadseffektive løsninger for sitt bruk.

Beste besvarelse vil oppnå 10 poeng. Øvrige tilbud vil få en poengscore som gjenspeiler relevante forskjeller mellom beste tilbud og aktuelt tilbud.

### Tildelingskriteriet «Kvalitet – service»

Oppdragsgiver har behov for en leverandør som fungerer som en serviceinstans utover de minimumskrav som er stilt. Videre at leverandøren har gode og effektive rutiner og sikrer etterlevelse av kontrakten. Det er behov for en leverandør med gode rutiner ved servicehenvendelser og som har reservedeler tilgjengelig for å sikre effektiv service ved feil på maskinene.

Beste besvarelse vil oppnå 10 poeng. Øvrige tilbud vil få en poengscore som gjenspeiler relevante forskjeller mellom beste tilbud og aktuelt tilbud.

### Tildelingskriteriet «Miljø – tonerkassetter»

Oppdragsgiver har høye ambisjoner når det gjelder å omstille til bærekraftig og redusert forbruk der IKT er definert som en prioritert kategori for å nå kommunens mål. Oppdragsgiver skal blant annet tilrettelegge for ombruk for å redusere nyinnkjøp. Oppdragsgiver har oppstilt flere evalueringskrav knyttet til ombruk av tonerkassetter for å understøtte dette.

Evalueringskravene som inngår i dette kriteriet fremgår av tabellen nedenfor. De tre evalueringskravene vil tillegges like stor vekt i evalueringen.

|  |
| --- |
| *Evalueringskrav under tildelingskriteriet miljø – tonerkassetter* |
| Tonerkassetter: Tonerkassetters design for ombruk/refabrikering |
| Tonerkassetter: Returordning tilrettelagt for ombruk/refabrikering av tonerkassetter |
| Tonerkassetter: Multifunksjonsmaskiner som kan benytte ombrukte/refabrikerte tonerkassetter |

Beste besvarelse vil oppnå 10 poeng. Øvrige tilbud vil få en poengscore som gjenspeiler relevante forskjeller mellom beste tilbud og aktuelt tilbud.

### Tildelingskriteriet «Miljø – sirkulær forvaltning»

Oppdragsgiver har høye ambisjoner når det gjelder å omstille til bærekraftig og redusert forbruk der IKT er definert som en prioritert kategori for å nå kommunens mål. Oppdragsgiver skal tilrettelegge for vedlikehold, reparasjon, oppgradering, ombruk og liknende for å redusere nyinnkjøp. Hvordan leverandørens arbeider med sirkulær forvaltning av egen utstyrspark er således relevant for Oppdragsgiver.

Beste besvarelse vil oppnå 10 poeng. Øvrige tilbud vil få en poengscore som gjenspeiler relevante forskjeller mellom beste tilbud og aktuelt tilbud.

## Vektingsmodell

Ved evaluering av tilbudene vil det innenfor hvert tildelingskriterium bli gitt en poengscore på 0-10.

Beste tilbud innenfor hvert kriterium vil få 10, mens det blir gitt en poengscore som gjenspeiler relevante forskjeller mellom beste tilbud og øvrige tilbud.

Poengscoren multipliseres med den angitte vekten for kriteriet og summeres. Tilbudet med høyeste vektede poengsum, vil bli tildelt kontrakt.

## Tildeling av kontrakt, begrunnelse og karensperiode

Leverandører som har deltatt i konkurransen vil få en skriftlig tilbakemelding om hvem Oppdragsgiver vil inngå kontrakt med og begrunnelse for valget, samt opplyst lengden på karensperioden før kontraktsinngåelse.

# SJEKKLISTE OG ØNSKET PRESENTASJONSFORM

Komplett tilbud skal bestå av følgende:

| **Dokumentasjon** | **Jf. pkt.** | **Ønsket filnavn** |
| --- | --- | --- |
| Signert tilbudsbrev.  Forbehold skal klart fremgå avtilbudsbrevet med henvisning til hvor i tilbudet forbeholdet framkommer (sidetall og punktnummer) |  | 1 Tilbudsbrev |
| Utfylt ESPD-skjema i KGV (husk eget ESPD-skjema for eventuelle foretak som tilbyder støtter seg på for kvalifisering) | Pkt. 4.1 | 2 ESPD |
| Eventuell forpliktelseserklæring fra foretak som tilbyder støtter seg på for kvalifisering (vedlegg 2) | Pkt. 4.1 | 3 Forpliktelseserklæring |
| Dokumentasjon for krav knyttet til leverandørens registrering, autorisasjoner mv.  Leverandøren skal være et lovlig etablert foretak | Pkt. 4.2.1 | 4 Firmaattest |
| Dokumentasjon for krav knyttet til leverandørens økonomiske og finansielle kapasitet   * Foretakets siste årsregnskap m.m. | Pkt. 4.2.2 | 5 Årsregnskap |
| Dokumentasjon for krav knyttet til leverandørens tekniske og faglige kvalifikasjoner   * Beskrivelse av de viktigste leveranser de siste tre år. * Beskrivelse av relevante ressurser som leverandøren råder over for gjennomføring av kontrakten. * En beskrivelse av leverandørens miljøledelsestiltak. * En beskrivelse av leverandørens systemer for å arbeide med aktsomhetsvurderinger i henhold til FNs veiledende prinsipper for næringsliv og menneskerettigheter (UNGP) og OECDs retningslinjer for flernasjonale selskaper. | Pkt. 4.2.3 | 6 Erfaring  6 Kapasitet  6 Miljøledelsestiltak  6 Ansvarlig næringsliv |
| Utfylt bilag 2: Leverandørens besvarelse av behovsbeskrivelse og kravspesifikasjon | Punktene 5.2.2 – 5.2.6 og Bilag 1 | 7 Bilag 2 Kravspesifikasjon |
| Utfylt bilag 3: Leverandørens besvarelse i Pris- og produktskjema | Pkt. 5.2.1 | 8 Bilag 3 Pris- og produktskjema |
| Sladdet utgave av tilbudet i tråd med vedlegg 1 Veiledning for sladding av tilbud punkt 5:  • En sladdet versjon med gul farge der sladdet tekst, bilder mv. fremgår og kan redigeres  • En sladdet versjon med svart farge der sladdet tekst, bilder mv. ikke fremgår og ikke kan redigeres | Pkt. 3.8 og vedlegg 1 | 9 Sladdet tilbud gul  9 Sladdet tilbud sort |

Manglende innlevering av dokumentasjon kan medføre avvisning.

\* \* \* \* \*

**Konkurransegrunnlaget er godkjent elektronisk**

# VEDLEGG

Alle vedlegg fremgår i KGV